O‘zbekiston Madaniyat vazirligi delegatsiyasi Turkmanistonga tashrif buyurdi

Turkmaniston madaniyat vazirligining taklifiga ko‘ra, O‘zbekiston madaniyat vazirining o‘rinbosari Kamola Oqilova boshchiligidagi delegatsiya Turkmanistonga tashrif buyurdi. Bu haqda Madaniyat vazirligining matbuot xizmati xabar bermoqda.

Delegatsiya a’zolari Lebap, Mari, Axal, Toshovuz viloyatlarida hamda mamlakat poytaxti Ashxobod shahrida bo‘ldi.

Turkmaniston tasviriy san’at muzeyi, Turkmaniston davlat milliy madaniyat markazi, Turkmaniston bosh drama teatri, Turkmaniston davlat Bosh kutubxonasi ijodiy jamoalari bilan uchrashuvlar tashkil etildi.